WMF AG
Eberhardstrasse
D-73309 Geislingen
Německo
www.wmf.com
Nemecká prémiová značka WMF vytvára z varenia a stolovania nezabudnuteľný zážitok. A to už viac ako 150 rokov. Táto skutočnosť je záväzok a výzva zároveň. WMF sleduje najnovšie trendy a vždy hľadá rovnováhu medzi funkčnosťou, dizajnom a špičkovou kvalitou.
Sortiment značky WMF je veľmi široký. Od riadu, príborov, nožov a mlynčekov, cez širokú paletu kuchynských pomocníkov a doplnkov na varenie, až po poháre na víno či dizajnové doplnky na Váš stôl.
Všetky produkty sú navrhované s maximálnou starostlivosťou, pri výrobe sú používané len tie najkvalitnejšie materiály. Značka WMF je tiež držiteľom mnohých patentov.
Medzi posledné významné inovácie patrí materiál Cromargan protect®, čo je nerezová oceľ so špeciálnou povrchovou úpravou. Príbory vyrobené z tohto materiálu sú až 150x odolnejšie proti poškriabaniu a mechanickému opotrebovaniu v porovnaní s klasickou nerezovou oceľou. Po mnohých rokoch používania potom vyzerajú stále ako nové.
V roku 2010 predstavilo WMF ďalšiu mimoriadnu technológiu Cool+. Tento systém izolácie ucha hrnca od jeho tela zaručuje, že sa uši ani pri extrémnej dobe varenia nezahrievajú. Nemusíte tak používať chňapky a manipulácia s riadom je úplne prirodzená a bez rizika úrazu.
WMF však nie sú len inovácie a progresívne technológie. Ergonómia a dizajn hrajú rovnako významnú úlohu. Preto WMF každoročne získava najvýznamnejšie svetové ocenenie za dizajn. Ale najdôležitejším ocenením sú spokojní zákazníci. S každým novým produktom mieri WMF k jasnému cieľu - aby bol život zase o trošku chutnejší.